stanford-oval/wikipedia huggingface dataset:
Brasilian Grand Prix 1990

|  Brasilian Grand Prix 1990  |
| --- | --- |
 2. osakilpailu 16 osakilpailusta kaudella 1990. 

Päivämäärä:  25. maaliskuuta 1990
Sijainti:  Autódromo José Carlos Pace, Brasilia
Ratatyyppi:  Moottorirata
Radan pituus:  4,325 km
Kilpailun pituus:  71 kierrosta, 307,075 km
Sää:   Aurinkoinen
Paalupaikka
Kuljettaja:   Ayrton Senna   (McLaren)
Paaluaika:  1.17,277
Palkintokoroke
Voittaja:   Alain Prost   (Ferrari)
Toinen:   Gerhard Berger   (McLaren)
Kolmas:   Ayrton Senna   (McLaren)
Nopein kierros
Kuljettaja:   Gerhard Berger   (McLaren)
Kierrosaika:  1.19,899 (kierroksella 55)
Brasilian Grand Prix 1990 oli Formula 1 -sarjan osakilpailu, joka ajettiin 25. maaliskuuta 1990 Brasiliassa Interlagosin radalla kymmenen vuoden tauon jälkeen. Paalupaikalta lähtenyt ja kilpailua johtanut Ayrton Senna osui kierroksella 40 Tyrrellin kuljettajaan Satoru Nakajimaan, koska Nakajima ei katsonut peileihin, minkä seurauksena Senna menetti palan autonsa etusiivestä ja samalla voittonsa.  Kilpailun voitti Ferrarilla ajanut Alain Prost, jolle voitto oli hänen kauden ensimmäinen ja koko uran 40. Ensimmäisen F1-kilpailunsa ajoi Gianni Morbidelli
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Alain Prost | Ferrari | 71 | 1.37.21,258 | 6 | 9 |
| 2 | 28 |  Gerhard Berger | McLaren-Honda | 71 | + 13,564 | 2 | 6 |
| 3 | 27 |  Ayrton Senna | McLaren-Honda | 71 | + 37,722 | 1 | 4 |
| 4 | 2 |  Nigel Mansell | Ferrari | 71 | + 47,266 | 5 | 3 |
| 5 | 5 |  Thierry Boutsen | Williams-Renault | 70 | + 1 krs. | 3 | 2 |
| 6 | 20 |  Nelson Piquet | Benetton-Ford | 70 | + 1 krs. | 13 | 1 |
| 7 | 4 |  Jean Alesi | Tyrrell-Ford | 70 | + 1 krs. | 7 |  |
| 8 | 3 |  Satoru Nakajima | Tyrrell-Ford | 70 | + 1 krs. | 19 |  |
| 9 | 23 |  Pierluigi Martini | Minardi-Ford | 69 | + 2 krs. | 8 |  |
| 10 | 19 |  Alessandro Nannini | Benetton-Ford | 68 | Rengasrikko | 15 |  |
| 11 | 25 |  Nicola Larini | Ligier-Ford | 68 | + 3 krs. | 20 |  |
| 12 | 26 |  Philippe Alliot | Ligier-Ford | 68 | + 3 krs. | 10 |  |
| 13 | 6 |  Riccardo Patrese | Williams-Renault | 65 | Öljynpaine | 4 |  |
| 14 | 21 |  Gianni Morbidelli | Dallara-Ford | 64 | + 7 krs. | 16 |  |
| Kesk. | 10 |  Alex Caffi | Arrows-Ford | 49 | Kytkin | 25 |  |
| Kesk. | 12 |  Martin Donnelly | Lotus-Lamborghini | 43 | Ulosajo | 14 |  |
| Kesk. | 8 |  Stefano Modena | Brabham-Judd | 39 | Ulosajo | 12 |  |
| Kesk. | 24 |  Paolo Barilla | Minardi-Ford | 38 | Moottori | 17 |  |
| Kesk. | 18 |  Yannick Dalmas | AGS-Ford | 28 | Jousitus | 26 |  |
| Kesk. | 11 |  Derek Warwick | Lotus-Lamborghini | 25 | Sähköt | 24 |  |
| Kesk. | 30 |  Aguri Suzuki | Larrousse-Lamborghini | 24 | Jousitus | 18 |  |
| Kesk. | 9 |  Michele Alboreto | Arrows-Ford | 24 | Jousitus | 23 |  |
| Kesk. | 7 |  Gregor Foitek | Brabham-Judd | 14 | Voimansiirto | 22 |  |
| Kesk. | 29 |  Éric Bernard | Larrousse-Lamborghini | 13 | Vaihdelaatikko | 11 |  |
| Kesk. | 14 |  Olivier Grouillard | Osella-Ford | 8 | Kolari (Alboreto) | 21 |  |
| Kesk. | 22 |  Andrea de Cesaris | Dallara-Ford | 0 | Kolari (Alesi) | 9 |  |
| DNQ | 35 |  Stefan Johansson | Onyx-Ford |   | Karsiutui |   |   |
| DNQ | 36 |  Jyrki Järvilehto | Onyx-Ford |   | Karsiutui |   |   |
| DNQ | 16 |  Ivan Capelli | Leyton House-Judd |   | Karsiutui |   |   |
| DNQ | 15 |  Mauricio Gugelmin | Leyton House-Judd |   | Karsiutui |   |   |
| DNPQ | 17 |  Gabriele Tarquini | AGS-Ford |   | Karsiutui |   |   |
| DNPQ | 33 |  Roberto Moreno | EuroBrun-Judd |   | Karsiutui |   |   |
| DNPQ | 31 |  Bertrand Gachot | Coloni-Subaru |   | Karsiutui |   |   |
| DNPQ | 34 |  Claudio Langes | EuroBrun-Judd |   | Karsiutui |   |   |
| DNPQ | 39 |  Gary Brabham | Life |   | Karsiutui |   |   |
Eero (Seitsemän veljestä)

| Eero |
| --- | --- |
 Eero Juha Mujeen näyttelemänä Turun kaupunginteatterin Seitsemässä veljeksessä.
Luoja(t):  Aleksis Kivi
Näyttelijä(t):  Vili Auvinen Kaarlo Halttunen Aku Hirviniemi Arvo Kuusla Arvo Lehesmaa Juha Muje Oiva Sala
Ensi- esiintyminen:  Seitsemän veljestä
Viimeinen esiintyminen:  Seitsemän veljestä
Henkilötiedot
Status:  suuren maatilan perillinen, nuorin poika
Ammatti:  maanviljelijä, jahtivouti
Sukupuoli:  mies
Kotipaikka:  Toukola, Häme
Asuinpaikka:  Toukola, Häme
Luonteenpiirteet:  järki-ihminen, älykäs, nokkela, sarkastinen, kunnianhimoinen
Suhteet
Vanhemmat:  Juhani
Sisarukset:  Juhani, Tuomas, Aapo, Simeoni, Timo, Lauri
Puoliso(t):  Seunalan Anna
Sisarusten lapset:  runsaasti, mm. Juhanin poika Juhannes
Muut sukulaiset:  Männistön Venla, Härkämäen tytär, Konkkalan Hindrikka, Kuokkalan kaksostyttäret (kälyjä)
Infobox OKVirheellinen NIMI-arvo: 
Eero on Aleksis Kiven luoma kuvitteellinen hahmo. Hän on yksi päähenkilöistä Kiven 1870 julkaistussa romaanissa Seitsemän veljestä. Eero on veljeskatraan kuopus, romaanin alussa alle 18-vuotias. Veljesten ikäerot ovat kuitenkin vähäisiä, sillä esikoinen Juhani on vain kahdeksisen vuotta Eeroa vanhempi. Eeron veljistä Tuomas ja Aapo sekä Timo ja Lauri ovat kaksosia.
Henkilökuva

Fyysisesti Eero on veljiensä kaltainen: vankkarakenteinen ja melko ruskeaihoinen. Hänen hiuksensa ovat hampunkarvaiset. Seitsemän veljeksen alussa Eeroa kuvaillaan lyhyeksi, sillä hän ei ole vielä kasvanut täyteen mittaansa. Häntä kutsutaan "kuustuumaiseksi". Eero on veljessarjan nopeaälyisin ja vilkkain. Hän tekee mielellään kepposia veljilleen, mutta saa tuon tuosta selkäänsä ja kasvaa vähitellen kelpo mieheksi. Eero suhtautuu kirjasivistykseen myönteisesti ja oppii lukemaan vanhempia veljiään aiemmin. Niinpä hän päätyy opettamaan veljilleen lukutaidon.
Sosiaalisesti Eero ei ole lahjakas kuten Aapo, joka hoitaa usein puhumisen. Veljeksistä Lauri on Eerolle läheisin, vaikka miehet ovat temperamenteiltaan toistensa vastakohdat. Fyysisesti Eero on taitava, korvaa ketteryydellään sen minkä voimassa häviää. Kylmähermoisena miehenä hän sietää hyvin paineita.
Romaanin lopussa Eero alkaa pitää taloa Vuohenkalman torpassa vaimonsa Seunalan Annan kanssa ja pariskunnalle syntyy ainakin kaksi lasta; lasten tarkkaa lukumäärää Kivi ei kerro. Liinatukkainen ja kainosilmäinen Anna on monessa suhteessa Eeron vastakohta: introvertti ja melankolisuuteen taipuvainen. Pariskunnan lapset koulutetaan.
Eerosta kasvaa sangen oppinut ja yhteiskunnallisesti edustava henkilö, merkittävä kunnallismies, jonka panos kansakoulun perustamiseksi Toukolaan on huomattava. Eeron myöhempiin vaiheisiin kuuluu myös jahtivoudin työ ja sanomalehtiin kirjoittaminen. Kansakoulun perustamisen ohella hän ajaa muitakin hankkeita pitäjän kehittämiseksi ja toimii nimismiehen apuna. Sitä mukaa kun Eeron elinpiiri laajenee, hän alkaa käsittää kuinka Suomi sijoittuu suhteessa muuhun maailmaan. Kansainvälistyessään hänestä kasvaa nationalisti.
Tulkitsijoita > Teatteri

Suomalainen Teatteri teki Seitsemän veljeksen ensimmäisen näyttämöversion vuonna 1898, ja Eerona oli Sirkka Hertzberg. 1900-luvun teatterituotannoissa Eeroa näyttelivät muun muassa Vili Auvinen, Kaarlo Halttunen, Arvo Lehesmaa, Oiva Sala, Arvi Tuomi ja Oke Tuuri. Ritva Holmbergin dramatisoimassa ja Kalle Holmbergin ohjaamassa Turun kaupunginteatterin kuuluisassa Seitsemässä veljeksessä 1970-luvulla Eerona oli Juha Muje. Myös radiotoimittajana paremmin tunnettu Markus Rautio teki aikoinaan Eeron roolin.
2000-luvulla Jukolan kuopuksen roolin ovat näytelleet muun muassa Iikka Forss Lahden kaupunginteatterissa ja Aku Hirviniemi Tampereen Työväen Teatterissa.
Turun kaupunginteatterissa Seitsemän veljestä nähtiin jälleen vuonna 2017. Eeroa näytteli Paavo Kinnunen. Myös Ryhmäteatteri näytteli veljekset vuonna 2017. Eerona oli Elias Keränen.
Tulkitsijoita > Elokuva ja televisio

Wilho Ilmarin elokuvassa Seitsemän veljestä (1939) Eerona nähdään Arvo Kuusla. Jouko Turkan samannimisessä televisiosarjassa (1989)  Eeroa näyttelee Tero Jartti.
Kirjallisuutta

Uotila, Jussi: Aleksis Kiven Seitsemän veljestä : luonnekuvia.  Turku:  Turun Aleksis Kivi -kerho, 1989.  ISBN 952-90-1615-8  (suomeksi)
Aiheesta muualla

Seitsemanveljesta.net (Arkistoitu – Internet Archive)
Seittemän veljestä (Arkistoitu – Internet Archive)
Elimination Chamber (2010)

Elimination Chamber oli World Wrestling Entertainmentin tuottama pay-per-view (PPV), mikä käytiin 21. helmikuuta 2010 Scottrade Centerissä St. Louisissa Missourissa. Elimination Chamberissa käytiin 7 ottelua, joista ensimmäinen on yleisön lämmitykseen tarkoitettu ns. "Dark-match". Nimi johtuu siitä, että kyseinen ottelu ei pääse lähetykseen. Päätapahtumana nähtiin World Heavyweights -mestaruusottelu. Elimination Chamber on viimeinen PPV ennen WrestleMania XXVI:tä.
Matsit ja tulokset

| # | Matsit | Vaatimukset | Aika |
| --- | --- | --- | --- |
| Dark | Christian voitti Ezekiel Jacksonin | Tavallinen matsi | - |
| 1 | John Cena voitti Sheamuksen, Triple H:n, Randy Ortonin, Ted DiBiasen ja Kofi Kingstonin | Elimination Chamber matsi WWE Mestaruudestaista | 30:22 |
| 2 | Batista voitti John Cenan | Tavallinen matsi WWE Mestaruudesta | 00:31 |
| 3 | Drew McIntyre voitti Kanen | Tavallinen matsi Intercontinental mestaruudesta | 10:16 |
| 4 | Team LayCool (Michelle McCool ja Layla) voitti Marysen ja Gail Kimin | Tag Team matsi | 03:36 |
| 5 | The Miz voitti Montel Vontavious Porterin | Tavallinen matsi United States mestaruudesta | 13:01 |
| 6 | Chris Jericho voitti The Undertakerin, John Morrisonin, R-Truthin, CM Punkin ja Rey Mysterion | Elimination Chamber matsi World Heavyweight Mestaruudesta | 35:36 |
Matsit ja tulokset > Elimination Chamberin sisääntulot ja eliminoimiset (RAW)

| Eliminoitui | Painija | Saapui | Eliminoija | Aika |
| --- | --- | --- | --- | --- |
| 1 | Randy Orton | 4 | Ted DiBiase | 24:02 |
| 2 | Ted DiBiase | 5 | Kofi Kingston | 25:39 |
| 3 | Kofi Kingston | 2 | Sheamus | 26:13 |
| 4 | Sheamus | 1 | Triple H | 28:38 |
| 5 | Triple H | 3 | John Cena | 30:22 |
| Voittaja | John Cena | 6 | - | - |
Matsit ja tulokset > Elimination Chamberin sisääntulot ja eliminoimiset (SmackDown)

| Eliminoitui | Painija | Saapui | Eliminoija | Aika |
| --- | --- | --- | --- | --- |
| 1 | R-Truth | 1 | CM Punk | 3:34 |
| 2 | CM Punk | 2 | Rey Mysterio | 9:58 |
| 3 | Rey Mysterio | 3 | John Morrison | 20:00 |
| 4 | John Morrison | 5 | The Undertaker | 28:24 |
| 5 | The Undertaker | 6 | Chris Jericho | 35:36 |
| Voittaja | Chris Jericho | 4 | - | - |
Brasilian Grand Prix 1995

Brasilian Grand Prix 1995 oli Formula 1 -sarjan osakilpailu, joka ajettiin 26. maaliskuuta 1995 Autódromo José Carlos Pace -radalla São Paulossa. Kilpailu oli kauden 1995 ensimmäinen kilpailu, ja sen voitti Michael Schumacher, joka ajoi myös kisan nopeimman kierroksen aikaan 1,20.921.
Kilpailun jälkeen Schumacher ja David Coulthard hylättiin, koska heidän autoistaan otetut polttoainenäytteet eivät olleet FIA:n mukaan sääntöjenmukaiset. Gerhard Berger julistettiin voittajaksi. Benetton ja Williams kuitenkin protestoivat päätöstä, minkä seurauksena kumpaakaan kuljettajaa ei hylätty, koska polttoaineen ei nähty antavan heille mitään hyötyä. Benetton ja Williams kuitenkin menettivät valmistajien MM-pisteet.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Michael Schumacher | Benetton-Renault | 71 | +1:38:34.154 | 2 | 10 |
| 2 | 6 |  David Coulthard | Williams-Renault | 71 | +11.060 | 3 | 6 |
| 3 | 28 |  Gerhard Berger | Ferrari | 70 | +1 krs. | 5 | 4 |
| 4 | 8 |  Mika Häkkinen | McLaren-Mercedes | 70 | +1 krs. | 7 | 3 |
| 5 | 27 |  Jean Alesi | Ferrari | 70 | +1 krs. | 6 | 2 |
| 6 | 7 |  Mark Blundell | McLaren-Mercedes | 70 | +1 krs. | 9 | 1 |
| 7 | 4 |  Mika Salo | Tyrrell-Yamaha | 69 | +2 krs. | 12 |   |
| 8 | 25 |  Aguri Suzuki | Ligier-Mugen-Honda | 69 | +2 krs. | 15 |   |
| 9 | 17 |  Andrea Montermini | Pacific-Ilmor | 65 | +6 krs. | 22 |   |
| 10 | 21 |  Pedro Diniz | Forti-Ford | 64 | +7 krs. | 25 |   |
| Kesk. | 9 |  Gianni Morbidelli | Footwork-Hart | 62 | Moottori | 13 |   |
| Kesk. | 10 |  Taki Inoue | Footwork-Hart | 48 | Moottori | 21 |   |
| Kesk. | 24 |  Luca Badoer | Minardi-Ford | 47 | Moottori | 18 |   |
| Kesk. | 22 |  Roberto Moreno | Forti-Ford | 47 | Ulosajo | 23 |   |
| Kesk. | 29 |  Karl Wendlinger | Sauber-Ford | 41 | Sähköt | 19 |   |
| Kesk. | 5 |  Damon Hill | Williams-Renault | 30 | Vaihdelaatikko | 1 |   |
| Kesk. | 2 |  Johnny Herbert | Benetton-Renault | 30 | Kolari | 4 |   |
| Kesk. | 16 |  Bertrand Gachot | Pacific-Ilmor | 23 | Vaihdelaatikko | 20 |   |
| Kesk. | 14 |  Rubens Barrichello | Jordan-Peugeot | 16 | Vaihdelaatikko | 16 |   |
| Kesk. | 12 |  Jos Verstappen | Simtek-Ford | 16 | Vaihdelaatikko | 24 |   |
| Kesk. | 3 |  Ukyo Katayama | Tyrrell-Yamaha | 15 | Ulosajo | 11 |   |
| Kesk. | 15 |  Eddie Irvine | Jordan-Peugeot | 15 | Kytkin | 8 |   |
| Kesk. | 11 |  Domenico Schiattarella | Simtek-Ford | 12 | Ohjaus | 26 |   |
| Kesk. | 30 |  Heinz-Harald Frentzen | Sauber-Ford | 10 | Sähköt | 14 |   |
| Kesk. | 26 |  Olivier Panis | Ligier-Mugen-Honda | 0 | Kolari | 10 |   |
| Kesk. | 23 |  Pierluigi Martini | Minardi-Ford | 0 | Vaihdelaatikko | 17 |   |
Basaari

Suuri basaari Istanbulissa.
Basaari, persiaksi bāzār, on persialaisperäinen sana kauppakadulle tai paikalle. Sana tarkoittaa "paikkaa jossa voi kuljeskella". Basaari voi olla avoin tai katettu, esimerkiksi Istanbulin Suuri basaari on katettu katu tai tori.
Basaarit kuuluvat erityisesti islamilaiseen kaupunkirakentamisperinteeseen. Basaareissa on usein suljettavia myyntipaikkoja, jotka ovat pysyviä kaikenlaisen tavaran myyntipaikkoja ja jotka perinteisesti muodostavat kaupungin liike-elämän keskuksen.
Basaari Bangladeshissä 2006.
Suuri basaari Iranissa.
Aiheesta muualla

Kuvia tai muita tiedostoja aiheesta Basaari Wikimedia Commonsissa
Bradley Wiggins

| Mitalit | Mitalit | Mitalit |  |
| --- | --- | --- | --- |
|  Bradley Wiggins vuonna 2015. |  Bradley Wiggins vuonna 2015. |  Bradley Wiggins vuonna 2015. |  |
Maa:   Yhdistynyt kuningaskunta
Miesten ratapyöräily
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | henkilökohtainen takaa-ajo |  |
|  Kultaa | Peking 2008 | henkilökohtainen takaa-ajo |  |
|  Kultaa | Peking 2008 | joukkuetakaa-ajo |  |
|  Kultaa | Rio de Janeiro 2016 | joukkuetakaa-ajo |  |
|  Hopeaa | Ateena 2004 | joukkuetakaa-ajo |  |
|  Pronssia | Sydney 2000 | joukkuetakaa-ajo |  |
|  Pronssia | Ateena 2004 | madison |  |
| Ratapyöräilyn MM-kilpailut  | Ratapyöräilyn MM-kilpailut  | Ratapyöräilyn MM-kilpailut  |  |
|  Kultaa | Stuttgart 2003 | henkilökohtainen takaa-ajo |  |
|  Kultaa | Mallorca 2007 | henkilökohtainen takaa-ajo |  |
|  Kultaa | Mallorca 2007 | joukkuetakaa-ajo |  |
|  Kultaa | Manchester 2008 | henkilökohtainen takaa-ajo |  |
|  Kultaa | Manchester 2008 | madison |  |
|  Kultaa | Manchester 2008 | joukkuetakaa-ajo |  |
|  Kultaa | Lontoo 2016 | madison |  |
|  Hopeaa | Manchester 2000 | joukkuetakaa-ajo |  |
|  Hopeaa | Antwerpen 2001 | joukkuetakaa-ajo |  |
|  Hopeaa | Stuttgart 2003 | joukkuetakaa-ajo |  |
|  Hopeaa | Lontoo 2016 | joukkuetakaa-ajo |  |
|  Pronssia | Kööpenhamina 2002 | joukkuetakaa-ajo |  |
Miesten maantiepyöräily
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | aika-ajo |  |
| Maantiepyöräilyn MM-kilpailut  | Maantiepyöräilyn MM-kilpailut  | Maantiepyöräilyn MM-kilpailut  |  |
|  Kultaa | Ponferrada 2014 | aika-ajo |  |
|  Hopeaa | Kööpenhamina 2011 | aika-ajo |  |
|  Hopeaa | Firenze 2013 | aika-ajo |  |
Bradley Wiggins (s. 28. huhtikuuta 1980 Gent, Belgia) on uransa lopettanut englantilainen rata- ja maantiepyöräilijä. Hän on viisinkertainen olympiavoittaja, seitsenkertainen maailmanmestari ja Ranskan ympäriajon 2012 voittaja.
Ammattipyöräilijä Gary Wigginsin poika Bradley Wiggins syntyi Belgiassa, mutta varttui Lontoossa. Isänsä jälkiä seuraten hän aloitti pyöräilyn nuorena, Lontoon Herne Hill -velodromilla 12-vuotiaana.  Hänet aateloitiin vuonna 2013.
Wiggins ilmoitti uransa päättymisestä joulukuussa 2016.
Ratapyöräily

Wiggins kuului Ison-Britannian pronssia voittaneeseen joukkueeseen vuoden 2000 Sydneyn olympialaisten joukkuetakaa-ajossa. Neljä vuotta myöhemmin Ateenan olympialaisissa hän voitti kultaa neljän kilometrin henkilökohtaisessa takaa-ajossa, hopeaa joukkuetakaa-ajossa sekä pronssia Rob Haylesin kanssa Madisonissa. Pekingin olympialaisissa vuonna 2008 hän saavutti toistamiseen kultaa neljän kilometrin henkilökohtaisessa takaa-ajossa. Joukkuetakaa-ajossa hän kirkasti neljän vuoden takaisen hopeansa kullaksi. Rio de Janeiron olympialaisissa 2016 hän voitti kultaa joukkuetakaa-ajossa.
Ratapyöräilyn MM-kisoissa Wiggins on voittanut kultaa henkilökohtaisessa takaa-ajossa vuosina 2003, 2007 ja 2008. Joukkuetakaa-ajossa hän on saavuttanut Britannian joukkueessa kultaa vuosina 2007 ja 2008, hopeaa vuosina 2000, 2001, 2003 ja 2016 sekä pronssia vuonna 2002. Madison-ajon maailmanmestaruuden hän voitti Mark Cavendishin kanssa 2008 ja 2016.
Wiggins teki 7. kesäkuuta 2015 Lontoon olympiavelodromilla tunninajon maailmanennätyksen 54,526 kilometriä. Aiempi ME oli Alex Dowsettin 52,937 kilometriä.
Maantiepyöräily

Wiggins aloitti ammattilaisuransa vuonna 2002. Hän edusti Française des Jeux -tallia 2002–2003, Crédit Agricolea 2004–2005, Cofidista 2006–2007, Team Columbiaa 2008, Garmin-Slipstreamiä 2009 ja Team Skyta vuodesta 2010 huhtikuuhun 2015. Tämän jälkeen hän aloitti uudessa Team Wigginsissä.
Hän voitti pitkään etupäässä aika-ajokilpailuja, muun muassa Dauphiné Libérén prologin ja Dunkerquen neljän päivän ajon aika-ajoetapin 2007 sekä De Pannen kolmen päivän ajon aika-ajo-osuuden ja Ison-Britannian aika-ajomestaruuden 2009 ja 2010. Italian ympäriajossa 2010 hän voitti Amsterdamissa ajetun 8,4 kilometrin avausetapin.
Ranskan ympäriajossa 2009 Wiggins sijoittui neljänneksi. Vuonna 2011 hän voitti Criterium du Dauphinén kokonaiskilpailun ja kotimaansa maantiejon mestaruuden sekä sijoittui Juan José Cobon dopingtuomion jälkeen toiseksi Espanjan ympäriajossa. Maantieaika-ajon MM-kilpailussa hän sai hopeaa. Vuonna 2012 hän voitti Pariisi–Nizza-ajon kokonaiskilpailun ja aika-ajoetapin, Tour de Romandien kokonaiskilpailun ja kaksi etappia sekä Criterium du Dauphinén kokonaiskilpailun ja aika-ajoetapin. Heinäkuussa hän voitti ensimmäisenä brittinä Ranskan ympäriajon kokonaiskilpailun. Hän sijoittui prologissa toiseksi ja nousi kokonaiskilpailun johtoon seitsemännen etapin jälkeen. Hän voitti aika-ajona käydyt 9. ja 19. etapin. Hän voitti kokonaiskilpailussa toiseksi sijoittuneen maanmiehensä ja tallitoverinsa Chris Froomen kolmella minuutilla 21 sekunnilla. Lontoon olympialaisissa hän voitti aika-ajon ennen Saksan Tony Martinia.
Vuonna 2013 Wiggins voitti Britannian ympäriajon. Aika-ajon MM-kilpailussa hän sai hopeaa. Vuonna 2014 hän voitti aika-ajon maailmanmestaruuden.
Cookie Clicker

| Cookie Clicker |
| --- | --- |

Kehittäjä:  Julien ”Orteil” Thiennot
Julkaisija:  Dashnet (Android)
Jakelija:  Google Play ja Steam
Säveltäjä:  C418
Julkaistu:  10. elokuuta 2013
Lajityyppi:  toistopeli (en)
Pelimuoto:  yksinpeli
Alusta:  selain, Android, Steam
Lisenssi:  Suljettu lisenssi
Jakelumuoto:  Digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK  : 
Cookie Clicker on pelikehittäjä Julien ”Orteil” Thiennotin kehittämä selainpeli, joka julkaistiin 10. elokuuta 2013. Syyskuussa 2021 peli julkaistiin Steam-palvelussa.
Pelissä ideana on kerätä mahdollisimman monta keksiä klikkaamalla ruudun vasemmalla puolella olevaa suurta keksiä mahdollisimman monta kertaa. Keksien määrän kasvaessa pelaaja voi ostaa erilaisia esineitä (ja niihin päivityksiä), joiden avulla voi saada ylimääräisiä keksejä. Oman pelitilanteen voi tallentaa, jolloin sitä voi pelata myös muilla selaimilla. Pelissä ei ole päämäärää, keksejä voi saada periaatteessa loputtomiin saakka.
Vastaanotto

Cookie Clickerin Steam-julkaisu on saanut Gamereactorilta arvosanan 6/10. Arvostelussa kehutaan pelin vetoamista kasvurohmuihin, mutta kritisoidaan sen olevan aika lailla identtinen selainversion kanssa. Ainoana lisänä kehutaan on Steam Workshop -tukea.
Aiheesta muualla

Cookie Clicker
Cookie Clicker Achievements (Arkistoitu – Internet Archive)
Bretonsaari (Louisiana)

Bretonsaari on saari (tai joukko saaria) Yhdysvaltain rannikolla Meksikonlahdella. Se sijaitsee heti Chandeleursaarten eteläpuolella ja muodostaa niiden kanssa luonnonsuojelualue Breton National Wildlife Refugen.
Kuten Chandeleursaaretkin, Bretonsaari on matala hiekkasaari, jonka maantieteeseen Meksikonlahden myrskyt vaikuttavat. 1900-luvulla ainakin Hurrikaani Opal 1995 ja Hurrikaani Georges 1998 vuorollaan jakoivat yhtenäiseksi kasautuvaa saarta uudelleen kahteen tai kolmeen osaan. 1996 saari oli pienentynyt 125 eekkeriin (0,5 km²) vuoden 1869 820 eekkeristä ja 2000-luvun alussa arveltiin saaren pinnanylisten osien voivan hävitä kokonaan.
Vallisärkkä

Vallisärkkä-nimisellä paikalla oli Enon Kaltimossa sijaitseva seurojentalo, joka rakennettiin vuonna 1924 ja purettiin vuonna 2014. Paitsi seurojentalona, talo toimi aikoinaan myös suojeluskunnan talona, esikuntana sekä tanssitilaisuuspaikkana.
Rakennus

Talon rakennutti viiden yhdistyksen yhteisö vuonna 1924. Yhteisöön kuuluivat Suojeluskunta, Lotta Svärd, Nuorisoseura, Maalaisseura sekä paikallinen Marttayhdistys. Myöhemmin 1930 luvulla taloon valmistui ulkorakennus. Vuonna 1954 talon kylkeen rakennettiin tanssilava ja siihen liittyvät aitaukset.
Vallisärkkä-talo oli ennen kaikkea suojeluskunnan paikallispäällikön Robert Pelkosen ideoima ja johtama hanke. Sen alkuperäiset pohjapiirustukset laativat Kaltimon pahvitehtaan johtaja Robert Pelkonen, tekninen johtaja Arthur Hollström ja rakennusmestari J. Helin. Talon läheisyyteen valmistui suojeluskunnalle myös ampumarata sekä urheilukenttä. Muiden seurojen luovuttua omistuksestaan talo jäi suojeluskunnan haltuun 1935.
Käyttö

Sotavuosina 1939-1944 taloa käytettiin esikuntana sekä sotilaiden kauttakulku-, majoitus- ja ruokapaikkana. Vuonna 1941 paikalle perustettiin enolainen armeijan kevytosasto 15. Sotien jälkeen Kaukas Oy osti talon ja lahjoitti sen Enon Kisa-Pojille.
Aikaisemmin seurojentalo oli ollut iltama- ja tanssikäytössä vuoroviikoin paikallisen työväentalon kanssa, mutta tanssilavatoiminnan oman kukoistuksen aika sijoittui 1970- ja 1980-luvuille, jolloin rakennuksia myös saneerattiin. Lavalla kävi esiintymässä ja ihmisiä tanssittamassa suomalaisia viihdemusiikin huippunimiä, muun muassa Hurriganes, Dingo, Juice Leskinen, Reijo Taipale, Kari Tapio, Frederik ja Tapani Kansa. Lavan toiminta jatkui 1990-luvulle, minkä jälkeen toiminta hiipui artistien hintapyyntöjen kasvaessa ja vihdoin loppui nimekkäimpien esiintyjien siirtyessä ravintola- ja festariesiintymisiin.
Purku

Talon purkamislupa haettiin ja saatiin vuonna 2014. Talo oli ollut kauan asumattomana ja joutunut ilkivallan kohteeksi, ja siellä olleita materiaaleja oli varastettu. Nykyään alueella on laavupaikka.
Donati

Donati on muun muassa seuraavien henkilöiden sukunimi:
Aldo Donati (1910–1984), italialainen jalkapalloilija
Enrico Donati (1909–2008), italialais-yhdysvaltalainen taidemaalari ja kuvanveistäjä
Giulio Donati (s. 1990), italialainen jalkapalloilija
Sergio Donati (1933–2024), italialainen elokuvakäsikirjoittaja
Virgil Donati (s. 1958), australialainen fuusiorumpali
Vitaliano Donati (1713–1763), italialainen kasvitieteilijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.